Document ID: 31998R0504

ΚΑΝΟΝΙΣΜΟΣ (ΕΚ) αριθ. 504/98 ΤΗΣ ΕΠΙΤΡΟΠΗΣ της 3ης Μαρτίου 1998 για την τροποποίηση του κανονισμού (ΕΚ) αριθ. 94/98 σχετικά με τις συμβάσεις αποθεματοποίησης για το ελαιόλαδο για την περίοδο εμπορίας 1997/98
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 1581/96 (2), και ιδίως το άρθρο 20δ παράγραφοι 3 και 4,
Εκτιμώντας:
ότι ο κανονισμός (ΕΚ) αριθ. 94/98 της Επιτροπής (3), όπως τροποποιήθηκε από τον κανονισμό (ΕΚ) αριθ. 258/98 (4), άνοιξε τη δυνατότητα συνάψεως συμβάσεων αποθεματοποίησης ελαιολάδου 7 ότι οι συμβάσεις αυτές μπορούν να συναφθούν για ελάχιστη ποσότητα 100 τόνων 7 ότι προκειμένου να βελτιωθεί η λειτουργία του καθεστώτος, πρέπει να προβλεφθεί ότι η ελάχιστη αυτή ποσότητα εφαρμόζεται στις αιτήσεις και όχι στις συμβάσεις 7 ότι λαμβάνοντας υπόψη τις χαρακτηριστικές διαρθρώσεις παραγωγής της Πορτογαλίας και της Ελλάδας, πρέπει να προβλεφθεί μικρότερη ελάχιστη ποσότητα για τις αιτήσεις που υποβάλλονται σ' αυτά τα κράτη μέλη 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
O κανονισμός (ΕΚ) αριθ. 94/98 τροποποιείται ως εξής:
1. Η παράγραφος 2 του άρθρου 2 αντικαθίσταται από το ακόλουθο κείμενο:
«2. Οι συμβάσεις αφορούν μόνο τις ποσότητες ελαιολάδου που είναι δυνατόν να προσφερθούν στην παρέμβαση».
2. Στην παράγραφο 1 του άρθρου 3, προστίθεται το ακόλουθο εδάφιο:
«Η αίτηση συμβάσεως πρέπει να αφορά ποσότητα ίση ή μεγαλύτερη από 100 τόνους, με εξαίρεση την Ελλάδα και την Πορτογαλία όπου η ελάχιστη ποσότητα είναι 25 τόνοι.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Μαρτίου 1998.

Labels: 3
17